CELEX: 62011TA0039
Language: et
Date: 2015-12-16 00:00:00
Title: Kohtuasi T-39/11: Üldkohtu 16. detsembri 2015. aasta otsus – Cargolux Airlines versus komisjon (Konkurents — Kartellid — Euroopa lennulastiturg — Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul — ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 — Põhjendamiskohustus)

8.2.2016   
            
            
               ET
            
            
               Euroopa Liidu Teataja
            
            
               C 48/33
            
         Üldkohtu 16. detsembri 2015. aasta otsus – Cargolux Airlines versus komisjon
   (Kohtuasi T-39/11) (1)
   
   ((Konkurents - Kartellid - Euroopa lennulastiturg - Kokkulepped ja kooskõlastatud tegevus lennulastiteenuste paljude hinnaelementide (kütuse lisatasu ja ohutuse lisatasu sisseviimine, lisatasudelt vahendustasu maksmisest keeldumine) puhul - ELTL artikkel 101, EMP lepingu artikkel 53 ning ühenduse ja Šveitsi vahel sõlmitud õhutranspordilepingu artikkel 8 - Põhjendamiskohustus))
   (2016/C 048/37)
   Kohtumenetluse keel: inglise
   
      Pooled
   
   
      Hageja: Cargolux Airlines International SA (Sandweiler, Luksemburg) (esindajad: barrister J. Joshua ja solicitor G. Goeteyn, hiljem solicitor G. Goeteyn, solicitor T. Soames, barrister C. Rawnsley ja advokaat E. Aliende Rodríguez)
   
      Kostja: Euroopa Komisjon (esindajad: N. Khan, S. Noë ja N. von Lingen, keda abistas barrister O. Jones, hiljem barrister S. Love, hiljem N. Khan ja A. Dawes)
   
      Ese
   
   Nõue tühistada komisjoni 9. novembri 2010. aasta otsus K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) hagejat puudutavas osas ja teise võimalusena vähendada hagejale määratud trahvi summat.
   
      Resolutsioon
   
   
               1.
            
            
               Tühistada komisjoni 9. novembri 2010. aasta otsuse K(2010) 7694 (lõplik) ELTL artiklis 101, EMP lepingu artiklis 53 ning Euroopa Ühenduse ja Šveitsi Konföderatsiooni vahel sõlmitud õhutranspordilepingu artiklis 8 sätestatud menetluse kohta (juhtum COMP/39258 – lennulastiteenused) artiklid 1–5 Cargolux Airlines International SA-d puudutavas osas.
            
         
               2.
            
            
               Mõista Euroopa Komisjonilt välja Cargolux Airlines International’i kohtukulud ja jätta Euroopa Komisjoni kohtukulud tema enda kanda.
            
         
      (1)  ELT C 80, 12.3.2011.